b"\n_START_ARTICLE_\nRafiq Hariri\n_START_SECTION_\nBakgrunn\n_START_PARAGRAPH_\nRafiq Hariri kom fra en sunnimuslimsk familie med beskjedne \xc3\xb8konomiske tilganger. Han kom fra den libanesiske havnebyen Sayda, der han ogs\xc3\xa5 gikk p\xc3\xa5 skolen. Deretter studerte han bedrifts\xc3\xb8konomi ved Beirut Arab University. Han hadde en bror, Shafic, og en s\xc3\xb8ster, Bahia._NEWLINE_I 1965 etablerte han seg om entrepren\xc3\xb8r og jobbet med byggevirksomhet i Saudi-Arabia, og la seg opp mye penger p\xc3\xa5 kort tid. Han ble saudiarabisk statsborger i 1978, og ble Saudi-Arabias emiss\xc3\xa6r i Libanon.\n_START_SECTION_\nPolitisk virke i Libanon\n_START_PARAGRAPH_\nHan vendte i 1990 tilbake til Libanon, hvor han var en av de \xc3\xb8konomiske drivkrafter bak gjenoppbyggingen av det krigsraserte sentrale Beirut._NEWLINE_Han ble statsminister i 1992 og arbeidet tett sammen med Syria, likesom han ble kjent for \xc3\xa5 la egne kandidater besette de ledende stillinger, noe han fikk kritikk for. Han distanserte seg senere fra Syria og krevde i 2004 at det syriske milit\xc3\xa6re skulle trekke seg ut av Libanon._NEWLINE_Da president \xc3\x89mile Lahoud etter press fra Syria fikk forlenget sin mandatperiode, gikk Hariri av i protest._NEWLINE_Sammen med flere andre ble han drept i et attentat 14. februar 2005, da en selvmordsbomber som kom kj\xc3\xb8rende i motsatt kj\xc3\xb8reretning av Hariris bilkortesje sprengte seg selv i luften.\n_START_SECTION_\nPolitikermilliard\xc3\xa6r\n_START_PARAGRAPH_\nP\xc3\xa5 1980-tallet kom Hariri med p\xc3\xa5 Forbes' liste over verdens 100 rikeste personer. \xc3\x85r 2002 ble Hariri den fjerde rikeste politikeren i verden. Forbes beregnet hans og hans families formue til 4,3 milliarder amerikanskw dollar p\xc3\xa5 sin liste over verdens rikeste mennesker i 2005. Etter mordet p\xc3\xa5 Hariri arvet hans familie totalt 16,7 milliarder dollar i 2006. Alle hans familiemedlemmer kom p\xc3\xa5 Forbers liste over milliard\xc3\xa6rer i 2006._NEWLINE_Rafiq Hariri hadde interesser fra Riyadh til Paris til Houston. Til han vendte tilbake til Libanon drev hans s\xc3\xb8nn Saad Hariri byggekonglomeratet Saudi Oger."